cyanic-selkie/wikianc huggingface dataset:
Фабијан Готлиб фон Белингсхаузен
Животопис
Кога императорот Александар I во 1819 побарал да се испрати експедиција за да го истражува Јужниот Поларник, Белинсхаузен ја добил одговорноста да ја предводи експедицијата. Тој тргнал на 5 септември 1819 од пристаништето Портсмут со 600 тонската корвета Восток и 530 тонската Мирни (управувана од Михаил Петрович Лазарев). Експедицијата го поминала јужниот пларник на 26 јануари 1820. На 28 јануари 1820, експедицијата здогледала копно. Тоа биле крајбрежните делови од континентот Антарктик. Белингсхаузен всушност се наоќал на само 36 км од копно. Дневниците на Белингсхаузен до рускиот министер за пловидба од 1821 година се споредени со дневниците на останатите морепловци кои тврделе дека први стигнале до континентот во дневниците на британскиот историчар А. Г. Е. Џонс од 1982. Џонс заклучил делка Белингсхаузен тоа го сторил пред морепловците Едвард Бренсфилд и Натаниел Палмер кои тоа го сториле на 20 јануари и 17 ноември 1820. Во патувањето, Белингсхаузен стигнал и до Јужните Шетлендски Острови, а открил и неколку острови на кои им ги дал имињата Петар Први Заводски, Лешков и Виској, а полуостровот на Антарктик го нарекол Александров Полуостров иако денес се нарекува Александров Остров. Белинсхаузенов Остров е еден од Јужносендвичките острови кој бил наречен во негова чест. Фадејските Острови во Лаптевско Море биле наречени по името на големиот истражувач.
По ова истражување, Белингсхаузен се насочил кон пловидба по Тихиот Океан, поминувајќи покрај островите со тропска клима.
Белингсхаузен се вратил во Кронштад на 4 август 1821.
Тој и понатаму му останал верен на царот, а неколку години подоцна се борел во Руско-турската војна (1828-1829) и ја добил титулата адмирал. Во 1839 станал воен началник на Кронштад, а на таа функција останал до својата смрт во 1852.
Прва непријателска офанзива
Прва непријателска офанзива (германско име Операција „Ужице“) е име за операцијата која ја покренале германските окупаторски сили, во соработка со усташко-домобранските и четничките одреди против партизанските одреди и Врховниот штаб на НОВЈ кои биле организирани на слободната територија наречена Ужичка Република. Офанзивата е започната во средината на септември и траела сè до почетокот на декември 1941 година.
Формирање на слободна територија околу Ужице
Вооруженото востание во Србија во летото 1941 доста се проширило посебно во Шумадија каде што дејствувале 12 партизански одреди со преку 15.000 добро вооружени борци. До крајот на септември 1941, сите поголеми места во западна Србија биле ослободени освен Крагуевац, Ваљево, Краљево и Шабац. На ослободената територија биле изберени народноослободителни одбори и Главен Народноослободителен одбор за Србија, кои биле израз на народната власт. Во слободното Ужице било седиштето на Врховниот штаб на НОВЈ и тука работела првата партизанска фабрика за оружје.
Партизанските одреди во источна Србија го загрозиле непреченото експлоатирање на бакар, кој бил важе нза германската воена индустрија. Помалку слободни територии се формирале на југот од Србија, каде што партизаните ја попречувале сообраќајната комуникација во долината на реката Јужна Морава.
Обидите на Германците да го задушат востанието во Србија биле неуспешни и покрај сите расположливи сили кои потпомогнати и со вооружени акции на квинслишката влада на Милан Недиќ. Зголемената активност на партизаните сè повеќе је попречувала комуникацијата на Германците со југот, а највеќе со Грција.
Германски припреми за офанзива
За да обезбедени непречен сообраќај и да ја намали или прекинеактивноста на партизанските единици германската Врховна команда на Вермахтот на 16 септември донела одлука за задушување на востанието. Германските сили како и квинслишките на Милан Недиќ, Димитрије Љотиќ и Коста Печанац, биле поајани со 342-та пешадиска дивизија која била донесена од Франција, 113-та дивизија од Источниот фронт како и 125-тиот полк од 164-та дивизија од Грција. Во офанзивата учествувале и усташко-домобранските сили со делови од 118-та ловачка дивизаја (718 пешадиска дивизија) со задача да со запоседнување на Дрина од Зворник до сливот, оневозможат префрлање на партизаните од Србија во Босна и Херцеговина. Вкупниот број на непријателски војници бил околу 80.000. Раководењето со операциите е доверено на штабот на 18-тиот германски корпус на чело со генералот Франц Беме (Franz Böhme) Според наредбите на германската Врховна команда требало со масовни репресалии да оневозможи каква било друга востаничка активност. Сите населби во реонот на борбите требало да се запалат или да се разрушат со авијација. За секој ранет германски војник да се стрелаат 50, а за секој убиен 100 Срби, како и сето машко население на возраст од 16 до 50 години да се испрати во концентрациони логори.
Слободан Богоески
Слободан Богоески — прв директор на Управата за безбедност и контраразузнавање на Македонија во периодот од 1991 до 1995 година.
Nestlé Bear Brand
Bear Brand — бренд на млеко во прав и стерилизирано млеко во сопственост на Nestle. Се продава низ Југоисточна Азија.
Слободан Богоески
Животопис
Слободан Богоески е роден на година во. Својата професионална кариера ја започнал во службите за државна безбедност, каде ги извршувал највисоките позиции. Богоески е еден од т.н. „Осуммина од МВР“, кои во октомври 1989 година како партиски секретари на СКМ во тогашното министерство за внатрешни работи на СФРЈ откажале послушност на централата, по што биле суспендирани од функциите. Но случајот добил поддршка од страна на членот на Претседателството на СФРЈ – Васил Тупурковски.
Во март 1991 година Слободан Богоески бил именуван за шеф на СДБ и на таа функција останал до 1995 година.
Во 2013 година бил уапсен поради малверзации со земјишна парцела кај спортскиот центар „Борис Трајковски“, перење пари, употреба на исправа со лажна содржина, фалсификување на исправи и документи. По осум месеци бил осуден на две години затвор за перење на пари. Истата година, во 2013 година, комисијата за лустрација на Република Македонија го објавил Богоески дека бил соработник на тајните служби во времето на СФРЈ.
На Парламентарните избори во 2016 година бил носител на листата во четвртата изборна единица предводена од Коалицијата за промени и правда, но не успеал да влезе во парламентарниот состав.
Список на државни водачи во 825 година
Ова е список на државни водачи во 25 година. Во него се наведени водачите на државите во светот, коишто постоеле во соодветната година. Се споменуваат имињата на оние водачи коишто ги заземале највисоките функции или оние со најголема моќ во државата, без оглед на обликот на државното уредување и видот на функцијата којашто ја извршувале. Како дополнителни информации се наведуваат и животниот век на водачот и временскиот период на извршување на соодветната функција.
Списокот е поделен на континентите во светот, коишто се подредени по азбучен редослед, а во делот за секој континент, исто така, по азбучен редослед се подредени државите коишто во годината се наоѓале на тој континент. Во случај да се случиле промени на функциите, наведени се имињата на сите лица коишто ја извршување таа функција подредени по хронолошки редослед во текот на годината.
Црква „Св. Кирил и Методиј“ - Солун (1981)
Свети Кирил и Методиј (Αγίων Κυρίλλου και Μεθοδίου) — црква во градот Солун, Егејска Македонија. Влегува во состав на Солунската епархија на Цариградската патријаршија. Претставува поклонички храм.
Храмот се наоѓа во населбата Пирги на улица „Стратигос Калидопулос“ бр. 2 во средината на истоимениот крајбрежен парк. Каменот-темелник е поставен на 17 јуни 1981 г. од митрополитот Пантелејмон II Солунски, а црквата е осветена во март 1983 г. и свечено откриена на 12 мај 1985 г. во присуство на претседателот Христос Сарѕетакис, 13 митрополити и министри. Првично државата доделила градежно место во универзитетскиот кампус близу стадионот „Кафтанзоглио“, каде на 11 мај 1971 г. митрополитот Леонид Солунски и водачот на хунтата Георгиос Пападопулос го поставиле каменот-темелник. Сепак, храмот почнал да се гради на денешното место десет години подоцна.
Градбата претставува голема крстовидна црква со купола. Изградена е по урнек на цариградската црква „Пресв. Богородица Фароска“ од IX век — времето во кое живееле Кирил и Методиј. Во црквата се чуваат мошти на Свети Кирил, испратени во 1976 г. од папата Павле VI на патријархот Димитриј I, а тој пак ги испратил во митрополијата на нивиот роден град. Во храмаот има копија и на иконата на Богородица Вратарница.
IC 918
IC 918 — галаксија во соѕвездието Водолија, заведена во Новиот општ каталог на длабоконебесни тела.
Објектот бил предмет и на други истражувања, па освен како IC 918 се споменува и како NPM1G -02.0472.
Откривање
Објектот е откриен на 3 август 1892 година од страна на Стефан Жавел.
Податоци од набљудување
Според морфолошката класификација на галаксиите, IC 918 е од видот S. Видливиот сјај со голо око изнесува 15,8 mag, а оној во рамките на интервалот од минималната до максималната честота 16,6 mag, додека површинскиот сјај изнесува 13,6 m/лм2. IC 918 има привидни димензии од 0,5' х 0,3'.
Други поделби
Проучување на IC 918 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 1084587.
Државни празници во Словенија
Постојат два вида државни празници во Словенија - државни празници и неработни денови. Државни празници се оние што ги слави државата. Овие вклучуваат официјални настани и веење на националното знаме. Вторите се всушност католички верски празници, кои се еквивалентни на секоја недела: компаниите и училиштата се затворени, но нема официјална прослава.
9 од 14 државни празници се неработни, а во Словенија има уште 6 неработни денови. Два од нив секогаш паѓаат во недела, така што во Словенија има делотворно најмногу 13 неработни дена.
Државните празници кои се неработни се прикажани во бледо зелена боја, додека неработните денови кои не се државни празници (се однесува на католички верски празници) се прикажани во сино. Покрај овие, неколку други празници традиционално и популарно ги слават жителите на Словенија, иако не се неработни. Најпознати се:
Атлантис Парадајз
Атлантис Парадајз островот е одморалиште и воден парк кој се наоѓа на Парадајз островот, Бахами. Официјално бил отворен во 1998, и бил создаден од магнатот Сол Керзнер. Парадајз островот прво ги отворил Коралнаите Кули и Кулите на плажата како Трумп Плаца, потоа го сменил името во Атлантис кога Ројал Кулите биле изградени. Коралните Кули и Кулите на плажата биле обновени за да се совпаѓаат со темата на Ројал Кулите. На 28 Март 2007 луксузен хотел со 600 соби наречен The Cove Atlantis бил отворен на Парадајз островот. Друга кула, 497 собна Риф Атлантис, била отворена на 19 Декември 2007.
Сместувања
Сместувањата ги вклучуваат:
Струјата
Струјата е долга 1 милја, со три милиони галони вода создава бранови и вештачки плима и осека.
Спустови од храмот на Маите
Во Ројал Кулите се наоѓа Храмот на Маите кој е забавна атракција која се состои од 4 главни спуста: Скок на судбината (Leap of Faith), Предизвикувачкиот спуст (the Challenger Slides), Змијскиот спуст (the Serpent Slide), и Спуст низ џунглата (the Jungle Slide).
Атлантис Лајв
Во последниве неколку години, Атлантис вложи напори да биде домаќин на концерти и други настани. Џонас брадрс, Тејлор Свифт, Џастин Бибер, Сара Барел, Пол Потс, Кејти Пери, NSYNC, Шерил Кроу и Лејди Антебелум сите одржале концерти или надвор (во Империската сала за бал) или во Атлантис Театарот. Мајкл Џексон и Глориа Естефан исто така биле дел од изведби на ова место.
Фенантрен
Фенантренот е полицикличен ароматичен јаглеводород составен од три соединети бензенски прстени.
Палеоценско-еоценски топлински максимум
Палеоценско-еоценски топлински максимум (скратено ПЕТМ), или „Еоценски топлински врв (ETM1)“ ― временски период пред приближно 55,5 милиони години кога просечната температура на светско ниво пораснала за 5–8 °C. Оваа климатска промена се случила за време на преминот од палеоценската во еоценската геолошката епоха. Не е прецизирано точниот временски период и времетраењето на настанот, но се проценува дека се случил пред околу 55,5 милиони години.
Периодот на обемно ослободување на јаглерод во атмосферата, а кој е поврзан со ПЕТМ, се проценува дека траел од 20.000 до 50.000 години. Целиот период на затоплување траел околу 200.000 години. Температурите се зголемиле за 5-8 °C.
Доберлуг-Кирххајн
Доберлуг-Кирххајн (Doberlug-Kirchhain) — град во округот Елба-Елстер, Бранденбург, Германија.
Палеоценско-еоценски топлински максимум
Почетокот на палеоценско-еоценскиот топлински максимум е поврзан со вулканизмот и издигнувањето поврзано со северноатлантската магматска област, кои предизвикале екстремни промени во јаглеродниот циклус на Земјата и значително зголемување на температурата. Од овој период, во геолошките записи од целиот свет има значајно намалување на стабилен изотоп на јаглерод (δ13C); односно, имало големо намалување на односот 13C/ 12C кај морските и копнените карбонати и органски јаглерод. Податоците од сврзаните δ13C, δ11B, и δ18O укажуваат дека приближно гигатони јаглерод (најмалку  Gt CO2e) биле ослободени во текот на 50.000 години, во просек  годишно.
Стратиграфските секции во карпите од овој период откриваат и многу други промени. Фосилните записи за многу организми покажуваат големи промени. На пример, во морето, за време на почетните фази на ПЕТМ имало масовно изумирање на бентосни фораминифери, глобално ширење на суптропски динофлагелати и брза појава на планктични фораминифери и варовнички нанофосили. На копно, во Европа и во Северна Америка одеднаш се појавиле денешни редови на цицачи (меѓу кои и приматите). Кај многу карпи, во овој временски интервал значително се променило таложењето на седимент.
Од 1997 година започнало потемелно истражување на палеоценско-еоценскиот топлински максимум во геонауката кое може да послужи како аналогија за да се увидат последиците од глобалното затоплување и масовното испуштање на јаглерод во океаните и атмосферата, како и закиселувањето на океаните. Луѓето денес испуштаат околу 10 Gt јаглерод (околу 37 Gt CO2e) годишно, и би испуштале споредлива количина за околу 1.000 години со таа брзина. Главна разлика е тоа што за време на палеоценско-еоценскиот топлински максимум, на планетата немало мраз, затоа што сè уште не бил отворен Дрејковиот Премин, а Средноамериканскиот морски пат сè уште не бил затворен. ПЕТМ денес се користи како „пример-студија“ за глобалното затоплување и огромните емисии на јаглерод.
Предуслови
Во раниот палеоген, за разлика од денес, поставеноста на океаните и континентите била малку поинаква. Панамскиот Провлак сè уште не ги поврзувал Северна Америка и Јужна Америка, и тоа овозможило директна циркулација на водата меѓу Тихи и Атлантски Океан. Дрејковиот Премин, кој сега ги дели Јужна Америка и Антарктикот, бил затворен и тоа можеби спречувало топлинска изолација на Антарктикот. Арктикот исто така бил поограничен. Иако различните показатели за нивото на CO во атмосферата во еоценот не се совпаѓаат во апсолутна смисла, сите тие укажуваат дека нивото во тој период било многу повисоко од сегашното. Како и да е, во овој период немало дебели ледени прекривки.
Време
Климата, поради зголемената стапка на испарување станала многу повлажна. Изотопите на девтериум укажуваат дека оваа влага во поголема мера од нормалното била пренесувана кон половите. Наодите од фосили на лебдечки папрати Азола во поларните региони укажуваат на суптропска температура на половите. Во Централна Кина за време на ПЕТМ имало густи суптропски шуми поради значително зголемените врнежи во овој регион; просечната температура била помеѓу 21 °C и 24 °C, а просечните годишни врнежи се движеле од 1.396 до 1.997 mm.
Океан
Количината на слатка вода во Северноледениот Океан се зголемила како резултат на врнежите на северната хемисфера, предизвикани од насоката на патеките на бурите кои во услови на глобално затоплување се движат полот.
Морско ниво
Поради тоа што немало мраз придружено со зголемена температура нивото на морето се зголемило. Доказ за ова е поместувањето на палиноморфните склопови во Северноледениот Океан, кои укажуваат на релативно намалување на копнената органска материја во споредба со морската органска материја.
Струи
На почетокот од ПЕТМ, за помалку од 5.000 години драстично се промениле морските струи. Насоката на морските струи на глобално ниво се променило во обратна насока поради тоа што промената на топлината на струјата наместо на јужната хемисфера сега станувало на северната хемисфера. Овој „обратен“ тек траел 40.000 години. Ваквата промена, ќе ја пренесе топлата вода во океанските длабочини и би поттикнала дополнително затоплување.
Океан
Во поплитките води, неспорно е дека зголеменото ниво на CO доведува до намалување на pH вредноста на океаните, што имало негативен ефект врз коралите. Закиселувањето довело до изобилство од силно калцифицирани алги и слабо калцифицирани фораминифери.
Студија објавена во мај 2021 година укажува дека во некои тропски области за време на ПЕТМ напредувале рибите. Ова е заклучено врз основа на откриени фосили од риби во Египет.
Копно
Влажните услови предизвикале миграција на современите азиски цицачи кон север. Времето и брзината на миграцијата останува непозната.
Бројот на цицачи нагло се зголемил. Поголемото ниво на CO2 може да предизвикал смалување на нивната величина, што можеби поттикнало видообразба. Големо намалување на величината имало на почетокот од ПЕТМ, и уште едно кон средината на топлинскиот максимум. Намалувањето на величината на различни редови на цицачи довело до понатамошно намалување на големината на телото кај другите цицачи што не било директно предизвикано од ПЕТМ. Многу главни редови на цицачи - меѓу кои и парнокопитарите, коњите и приматите - се појавиле и се распространиле низ светот 13.000 до 22.000 години по започнувањето на ПЕТМ.
NGC 4556
NGC 4556 — елиптична галаксија во соѕвездието Береникина Коса, заведена во Новиот општ каталог на длабоконебесни тела.
Црвена луња
Црвената луња — средноголема граблива птица, која е ендемски вид во Европа, северна Африка и западна Азија. Во Европа има 19.000-25.000 двојки што претставува 95% од целокупната популација. Се размножува во источните делови на Шпанија и Португалија, Средна Европа и Украина, на север до јужниот дел на Шведска, Латвија и Велика Британија, и на југ, до јужна Италија. Постои популација и во северниот дел на Мароко. Птиците од северните предели се движат јужно во зима и најчесто престојуваат во западниот дел од распространувачкиот спектар, но исто така и во источна Турција, северен Тунис и Алжир. Трите најголеми популации (во Германија, Франција и Шпанија, кои заедно имаат повеќе од 75% од светската популација) се намалија во периодот меѓу 1990 и 2000 година, односно целокупната популација се намали за речиси 20% во текот на десет години. Главните закани на црвената луња се: труењето, промените во земјоделските практики, ловот, уништувањето на шумите, крадењето на јајцата (на локално ниво) и евентуално конкуренцијата со поуспешната црна луња. Порано црвената луња ја имало во Македонија, а сега најверојатно е исчезнат вид.
NGC 4556
Објектот бил предмет и на други истражувања, па освен како NGC 4556 се споменува и како UGC 7765, MCG 5-30-27, CGCG 159-22.
Црвена луња
Опис
Црвената луња е долга 60 - 66 см и има распон на крилјата 175 - 179 см; мажјаците тежат 800 - 1200 грама, а женките 1000 - 1300 грама. Таа е елегантна птица која често лебди со своите долги крилја, и го менува правецот со својата голема назабена опашка. Телото, горниот дел од опашката и крилјата ѝ се бакарноцрвена боја. Главата е посветла со сиви тонови. Белите примарни пердуви за летање се во контраст со црните краеви и темните секундарни пердуви. Освен по тежина, половите се слични, но младенчињата се жолтеникави на градите и стомакот. Огласувањето е тенок пи-пи звук.
Млазен мотор
Млазен мотор — мотор со внатрешно согорување кај кој воздухот вшмукан од едната страна, компримиран се исфрла од другата страна под висок притисок (млаз), под дејство на топлината создадена од согорувањето на горивото. Млазните мотори претежно се користат во воздухопловството, но и кај некои земни и водни возила со посебни намени.
Црвена луња
Исхрана
Храната на црвената луња се состои главно од мали цицачи, како глувци, млади зајци и сл. Се харни со мршите на овците и некои кокошковидни птици. Понекогаш лови птици и водоземци, како жаби,гуштери итн. Дождовниот црв e важен дел од исхраната, особено на пролет.
Млазен мотор
Принцип на работа
За млазниот мотор може да се рече дека ги има истите фази (тактови) како и Ото-моторот (вшумукување, компресија, согорување и издув), со таа разлика што тие се одвиваат напоредно и континуирано во разни делови од моторот.
Црвена луња
Исхрана
Поради исхраната со некои мрши, црвената луња е подложна на труење. Нелегалните стапици со отров наменети за лисиците, чавките и гавраните, понекогаш ги убиваат заштитените птици и другите животни. На знак за тревога од страна на мајката, младенчињата ќе се заштитат така што ќе се преправаат дека се умрени, па лисиците ќе поверуваат и ќе ги остават.
Млазен мотор
Енергетска ефикасност
Ефикасноста на млазниот мотор може да се зголеми од 15-50% со додавање на водород во горивото, поради многу високата температура на согорување (видете: Карноов циклус).
Црвена луња
Размножување
Црвената луња е претежно седентарна птица (не е преселница) која се размножува постојано на истото место, освен популациите кои се размножуваат во посеверните краишта на Европа, па зимуваат во Шпанија. Секоја територија на гнездење може да содржи повеќе од 5 гнезда. И мажјакот и женката го градат гнездото на главниот чатал високо на дрвото, околу 12-20 метри од земјата. Гнездото го прават од гранки и го постилаат со трева и друга вегетација, но и со сè што е помеко, како овча волна, партали, хартија и сл. Тие се моногамни птици кои одгледуваат едно легло годишно, во кое снесуваат најчесто 3 јајца. Инкубацијата трае триесетина дена, а ги лежи само женката. Младенчињата го напуштаат гнездото на возраст од педесетина дена.
NGC 4556
Откривање
Објектот е откриен на 11 април 1785 година од страна на Вилијам Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 4556 е од видот E2. Видливиот сјај со голо око изнесува 13,1 m, а оној во рамките на интервалот од минималната до максималната честота 14,1 m, додека површинскиот сјај изнесува 13,3 m/лм2. NGC 4556 има привидни димензии од 1,2' х 1'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 12 ч 35 м 45,6 с, а неговата деклинација, односно висината на лакот на тој агол, +26° 54' 33"". Положбениот агол на објектот е во износ од 80°.
Други поделби
Проучување на NGC 4556 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 41980. Во рамките на атласот на длабокото небо, Уранометрија 2000.00, објектот припаѓа на групата означена со бројот 149; додека во Каталогот на основни ѕвезди (GSC) е групиран под бројот 1992. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 64.
Рио Мијаичи
Рио Мијаичи (роден на 14 декември 1992) — јапонски фудбалер кој игра на позицијата крило за германскиот второлигаш Санкт Паули. Тој играл во Премиер лигата за клубови како Арсенал, Виган Атлетик и Болтон Вондерерс. Тој исто така играл за Фејенорд и Твенте во холандската Ередивисије.
Бојценбургер Ланд
Бојценбургер Ланд (Boitzenburger Land) — општина во округот Укермарк, во Бранденбург, Германија.
Бистрица (Албанија)
Вистрица (Bistricë) — река во југозападна Албанија со должина од 25 км. Претставува единствената река во земјата што се влева во Јонското, наместо во Јадранското Море.
Географија
Реката почнува од планината Сопот (Ѓера) кај Фојник (Финиќ). Главниот извор е Сино Око () кај с. Кронги, но водата се собира и од изворите кај блиските села Печа, Гардикак, Велјахово и други. Минува низ подрачјата на Месопотам и Фојник, долж патот Саранда - Ѓирокастро.
Првобитно, реката се влевала во Бутринтското Езеро, кое е поврзано со Јанското Море преку каналот Вивари, но во 1958 г. е пренасочена кон каналот Чука.
Стопанство и туризам
Реката не е пловна, но во 60-тите години на XX век на неа е изградено вештачкото Бистричко Езеро со три хидроцентрали. Во извесна мер,а водата се користи и за наводнување на полињата на блиското село Кенурио (Вург). Капацитетите се приватизирани во 2010 г., проследено со многу контроверзии. Познато туристичко место е карстниот извор на реката наречен Сино Око кај с. Кронги на место богато со растителен и животински свет.
Сергеј Андреевски
Сергеј Андреевски (Скопје, 1960) — македонски сликар.
Животопис
Сергеј Андреевски е син на познатиот македонски писател Петре М. Андреевски и поетесата Светлана Христова-Јоциќ. Андреевски дипломирал на Факултетот за ликовни уметности во Скопје. Покрај тоа, тој бил на повеќе студиски престои во странство: Рим, Нирнберг, Орхус, Париз, Њујорк, Северна Каролина, Имадате, Истанбул, итн.
Творештво
Андреевски е претставник на експресионизмот во македонското сликарство, со нагласок врз гестот, примарните бои и егзистенцијалниот карактер на самиот чин на сликање. Реализирал 400 групни изложби и 53 самостојни изложби во Европа, САД и Азија. Тој е добитник на повеќе национални награди и признанија. .
Плачи Круша (Добовјани)
Аниште — археолошко наоѓалиште во близина на струшкото село Добовјани. Претставува населба и црква од хеленистичко и римско време. Населбата се протега долж десниот брег на реката Црн Дрим, додека на нискиот брег северно, на околу 800 м од селото се откриени римски гробови и капак од мал римски саркофаг, кој денес се чува во Музејот во Охрид. Ископувањата се изведени во 1994 година од страна на Вера Битракова Грозданова.
Космогонија
Космогонија  — кој било модел што се однесува на потеклото или на космосот или на универзумот. Област од астрономијата што го проучува настанокот и развитокот на небесните тела и нивните системи, особено на Сончевиот Систем.
Научни теории
Во астрономијата, космогонијата се однесува на проучување на потеклото на одредени астрофизички објекти или системи и најчесто се користи во врска со потеклото на универзумот, Сончевиот Систем или системот Земја–Месечина. За раниот развој на универзумот преовладува теоријата на Големата експлозија.
Шон М. Керол, кој е специјализиран за теоретска космологија и теорија на терен, објаснува две конкурентни објаснувања за потеклото на сингуларност, што е центар на просторот во кој одликата е неограничена.
Општо е прифатено дека универзумот започнал во точка на сингуларност. Кога сингуларноста на универзумот почнала да се шири, се случил Големата експлозија, која очигледно го започнала универзумот. Другото објаснување, кое го имаат приврзаниците како што е Стивен Хокинг, тврди дека времето не постоело кога се појавило заедно со универзумот. Ова тврдење имплицира дека универзумот нема почеток, бидејќи времето не постоело „пред“ вселената. Оттука, не е јасно дали својствата како просторот или времето се појавиле со сингуларноста и познатиот универзум.
И покрај истражувањето, во моментов не постои теоретски модел кој ги објаснува најраните моменти од постоењето на универзумот (за време на Планковата епоха) поради недостаток на теорија за квантна гравитација што може да се тестира. Сепак, истражувачите на теоријата на струните, нејзините проширувања (како што е М-теорија) и на квантната космологија на јамката, како Бартон Цвибах и Вашингтон Тејлор, предложиле решенија за помош во објаснувањето на најраните моменти на универзумот. Космогонистите имаат само пробни теории за раните фази на универзумот и неговиот почеток. Предложените теоретски сценарија вклучуваат теорија на струни, М-теорија, Хартл-Хокингова почетна состојба, пејзаж на струни, космичка инфлација, Биг Бенг и екпиротскиот универзум. Некои од овие предложени сценарија, како што е теоријата на струни, се компатибилни, додека други не се.
Митологија
Во митологијата, создавање или космогониските митови се наративи кои го опишуваат почетокот на универзумот или космосот.
Некои методи на создавање на универзумот во митологијата вклучуваат:
Митови за создавање може да бидат етиолошки, обидувајќи се да дадат објаснувања за потеклото на универзумот. На пример, Ериду Битие, најстариот познат мит за создавање, содржи извештај за создавањето на светот во кој универзумот бил создаден од исконско море (Абзу). Митовите за создавање се разликуваат, но тие може да споделуваат слични божества или симболи. На пример, владетелот на боговите во грчката митологија, Зевс, е сличен на владетелот на боговите во римската митологија, Јупитер. Друг пример е владетелот на боговите во тагалогската митологија, Батала, кој е сличен на различни владетели на одредени пантеони во Филипинската митологија како што е Бисаја Каптан. Митови на Филипините. Универзитетот на Филипините.
Компаративистика во космологијата
Во хуманистичките науки, разликата помеѓу космогонија и космологија е нејасна. На пример, во теологија, космолошки аргумент за постоењето на Бог (прекосмички космогониски носител на личност) е апел до идеите за потеклото на универзумот и затоа е космогониски. Некои религиозни космогонии имаат безлична прва причина (на пример Таоизам).
Меѓутоа, во астрономијата, космогонијата може да се разликува од космологијата, која го проучува универзумот и неговото постоење, но не мора да го истражува неговото потекло. Затоа постои научна разлика помеѓу космолошките и космогониските идеи. Физичка космологија е наука која се обидува да ги објасни сите набљудувања релевантни за развојот и одликите на универзумот во нејзиниот најголем размер. Некои прашања во врска со однесувањето на универзумот некои физичари и космолози ги опишаа како воннаучни или метафизички. Обидите за решенија на таквите прашања може да вклучуваат екстраполација на научни теории на непроверени режими (како што е Планковата епоха), или вклучување на филозофски или религиозни идеи ..
Космос-634
Космос-634 — еден од над 2.400 советски вештачки сателити лансирани во рамките на програмата „Космос“.
Општи податоци
Сателитот е лансиран од космодромот Плесецк, СССР на 5 март 1974 г. Во орбитата околу планетата Земја бил исфрлен од носечка ракета. Масата на сателитот при лансирањето изнесувала 400 килограми. Космос-634 бил сателит наменет за воено и научно истражување.
Орбитални податоци
Исфрлувањето на сателитот било на ниска орбита околу Земјата. Периодот на обиколување на сателитот околу Земјата изнесувал 91,8 минути, додека аголот на наклонетост на орбиталната рамнина во однос на рамнината на екваторот изнесувала 70,9°. Најголемото растојание од Земјата го достигнал на 464 км, а најмалото на 266.
Астрид Фагреус
Астрид Елса Фагреус-Валбом (Astrid Elsa Fagraeus-Wallbom; во  — ) —шведски имунолог.
Научна работа
Во 1947 година, таа објавила труд во Nature во кој покажува дека во исто време кога се произведуваат антителата, плазма клетките се создаваат во слезините кај зајаците. Со низа експерименти во нејзината докторска работа, таа покажала дека антителата се лачат од плазма клетките.
Докторската работа на Фагреус, „Производство на антитела во релација со развојот на плазма клетките“, привлекла меѓународно внимание и се смета за пресвртница во модерната имунологија. Во оваа работа, таа била првата што покажа дека плазма клетките произведуваат антитела (IgG). Дотогаш нивната функција била непозната. Во текот на нејзината кариера објавила околу 80 научни публикации и била особено фокусирана на развојот и созревањето на Т-лимфоцитите во тимусот (градната жлезда). Меѓу подоцнежните придонеси на Фагреус спаѓа нејзината улога во развојот на шведската вакцина против детска парализа, заедно со професорот Свен Гард.
Личен живот
Фагреус била ќерка на генералниот конзул Исидор Фагреус и Елза Бекстром. Во 1955 година се омажила за режисерот Свен Валбом и имала две деца, Керстин (родена 1955 година) и Ен (родена 1956 година). Таа е погребана на гробиштата во Солна, Стокхолм.
635
Други календари
Така, во византискиот календар, којшто времето го мери од создавањето на светот според Библијата, на 1 септември 5509 г. п.н.е. според продолжениот јулијански календар, истата трае во текот на 6143 и 6144 година. Според асирскиот календар, во којшто мерењето на времето започнува од 4750 г. п.н.е, кога се проценува дека бил изграден првиот храм во граот Асур, станува збор за 5385 година. Понатаму, во еврејскиот календар, којшто започнува на 1 септември 3760 г. п.н.е. според продолжениот јулијански календар или околу една година пред создавањето на светот според Евреите, годината се протега во текот на 4395 и 4396 еврејска година. Според календарот на Римјаните, којшто започнува од 753 г. п.н.е., кога браќата Ромул и Рем го основале градот Рим (познато и како Ab urbe condita), годината е избројана како 1388.
Во рамките на кинескиот календар, пак, постојат две поделени мислења за почетокот на броењето на годините: едни сметаат дека тоа е 61 година од владеењето на легендарниот Жолт цар или 2637 г. п.н.е.; додека други сметаат дека за почеток треба да се земе годината кога Жолтиот цар станал владетел, т.е. 2697 г. п.н.е. На тој начин, според првото гледиште, 635 година се протега во 3271 и 3272, додека според второто гледиште, годината трае во текот на 3331 и 3332 кинеска година. Будистичкиот календар започнува да го мери времето од 543 г. п.н.е., година во којашто се смета дека Буда достигнал состојба на нирвана, и годината ја брои како 1178. Според исламскиот календар, во којшто мерењето на времето започнува со 622 година, т.е. годината на пребегнувањето на пророкот Мухамед од Мека во Медина (позната и како хиџра), годината се протега во текот на 13 и 14 исламска година.
Сен Дени (Реинион)
Сен Дени (фр. Saint-Denis) — префектура (главен град) на францускиот прекуморски регион и департман Реинион, во Индискиот Океан. Се наоѓа на најсеверната точка на островот, близу устието на реката Сен Дени.
Сен Дени е најнаселената општина во француските прекуморски департмани. Според пописот во 1999 г., градското подрачје броело 158.139 жители, од кое 131.557 во самиот град, а останатите во блиската општина Сент-Мари.
Историја
Сен Дени го основал Етјен Рењо во 1669, а во 1738 станува главен град на Сен Дени.
Сообраќај
Најблискиот аеродром е Ролан Гарос кој воедно е главниот меѓународен аеродром на Реинион. Започнувајќи со 2008, во местото се гради посебен трамвајски воз кој ќе го поврзува градот со аеродромот, како и со блиското место Сен-Пол.
Хотели
Меѓу меѓународните хотели во Сен Дени се вбројуваат: Mercure Creolia Hotel, Austral Hotel и Best Western.
Занимливости
Виетнамскиот принц Бао Ванг, син на царот Дуј Тан е роден и живее во Сен Дени со семејството.
Стрелаштво
Стрелаштво е спорт во кој се користат различни типови пушки и пиштоли, неподвижни и подвижни мети. Овој спорт не треба да се меша со стреличарство, спорт во кој целта е да ја погодите метата со лак и стрела. Стрелањето е стандарден спорт во прогамата на модерните олимписки игри. ISSF (Меѓународна спортска стрелачка федерација) денес брои повеќе од 160 земји членки, а стрелањето спаѓа во еден од најраширените спортови
Одредени дисципини од стрелаштвото се составни делови на спортовите како биатлон и модерен петобој.
Историја
Ова е еден од најстарите спортови, затоа што натпреварите во гаѓање со стап или лак и стрела се одржувале уште во стариот и средниот век. Спортското гаѓање со лак и стрела(стреличарство) се одржува и денес, а доста е популарно во САД.
Како модерен спорт, стрелаштвото се развива во XIX век. Освен со пушка од 1890 година започнува и гаѓање со пиштол, а веќе на првите Летни олимписки игри 1896 стрелаштвото се наоѓа на програмата со натпревари. Тогаш се гаѓало со пиштол по слободен избор на далечина од 25 и 50 метри, со револвер на далечина од 25 метри и со војничка на далечина од 200 и 300 метри. Од тогаш до денес стрелаштвото е на програмата на Олимписките игри, а дисциплините се менувано неколкупати.
Во 1897 во Лион е одржан првиот меѓународен натпревар, кој подоцна е признат како прво светско првенство. Учествувале натпреварувачи од 5 земји: Италија, Холандија, Норвешка, Швајцарија и Франција.
Безбедност
Правилата на Меѓународна спортска стрелачка федерација содржат посебни побарувања во делот на безбедноста кои се бара да се применуваат на меѓународните првенства. Задолжителните и засебните правила за безбедност се разликуваат од земја до земја. За безбедноста секогаш е одговорен организациониот комитет. Поради безбедноста на стрелецот, луѓето кои го опслужуваат стрелиштето и гледачите ракувањето со оружјето мора да биде многу внимателно. Член на жири или судија во стрелиштето може да го прекине гаѓањето во секој момент. Оружјето се полни само на стрелачкото место. Стерлците и останатиот персонал во близина на линија на пукање носат штитници за уши. Додека гаѓаат стрелците носат некршливи очила.
Муниција
Муницијата за воздушното оружје мора да биде изработена од олово или сличен мек материјал со максимален пречник од4,5 мм (.177 cal). Зрното може да биде во каков било облик.
Малокалибарската муниција мора да биде изработена од олово или сличен мек материјал. Малокалибарски куршум 5,6 мм (.22 cal) Long rifle.
Муниција за оружје од голем калибар. За војничка пушка калибар 7,9 мм и ПАП калибар 7,69 мм е забрането употреба на муниција со зрна за специјална намена (запаливи, одбележувачки, експлозивни и комбинирани). За војнички пиштол калибар 7,62 мм изборот на муниција е слободен. За пиштолите - револвери со централно опалување, малокалибарско оружје, воздушно оружје и пушки сачмарки изборот на муниција е слободен во рамките на прописите на Меѓународната спортска стрелачка федерација.
Дисциплини во стрелаштво
Натпреварите во стрелаштво се организираат со следните оружја: воздушни пушки, малокалибарски и големокалибарски пушки по слободен избор, малокалибарски пушке од сериско производство (стандард), малокалибарски пушки со оптички нишан, војнички пушки, пиштоли (малокалибарски сериски и автоматски, воздушни, по слободен избор и голем калибар) и ловечки пушке во дисциплините гаѓање на глинени гулаби скит и трап.
Метите за пушка од голем калибар се со димензии 1х1 м, за пиштол 0,50х0,50 м, за малокалибарска пушка 16,4 см, а за воздушна пушка 8,3 см. Разликите се и во далечините за гаѓање. За голем калибар оддалеченоста е 300 м, мал калибар 50 м, за воздушна пушка 10 м, за пиштоли малокалибарски, големокалибарски и автоматски 25 м и за малокалибарски пиштол сериски и по слободен слободног избора на 50 м.
Список на државни водачи во 1174 година
Ова е список на државни водачи во 174 година. Во него се наведени водачите на државите во светот, коишто постоеле во соодветната година. Се споменуваат имињата на оние водачи коишто ги заземале највисоките функции или оние со најголема моќ во државата, без оглед на обликот на државното уредување и видот на функцијата којашто ја извршувале. Како дополнителни информации се наведуваат и животниот век на водачот и временскиот период на извршување на соодветната функција.
Списокот е поделен на континентите во светот, коишто се подредени по азбучен редослед, а во делот за секој континент, исто така, по азбучен редослед се подредени државите коишто во годината се наоѓале на тој континент. Во случај да се случиле промени на функциите, наведени се имињата на сите лица коишто ја извршување таа функција подредени по хронолошки редослед во текот на годината.
Црква Пресвета Богородица (Пинчов)
Базиликата на Раѓањето на Пресвета Богородица (полски: Kościół klasztorny pw. Nawiedzenia Najświętszej Maryi Panny) е црква која се наоѓа во Пинчов, Полска.
NGC 2331
Објектот бил предмет и на други истражувања, па освен како NGC 2331 се споменува и како OCL 475.
NGC 4557
NGC 4557 — тројна ѕвезда во соѕвездието Береникина Коса, заведена во Новиот општ каталог на длабоконебесни тела.
NGC 2331
Откривање
Објектот е откриен на 11 март 1785 година од страна на Вилијам Хершел, со помош на рефлекторски телескоп, чијашто леќа имала пречник од 18,7 см.
NGC 4557
Откривање
Објектот е откриен на 22 април 1886 година од страна на Гијом Бигурдан, со помош на рефрактор, чијашто леќа имала пречник од 12 см.
NGC 2331
Податоци од набљудување
Според морфолошката класификација на галаксиите, NGC 2331 е од видот IV1p. Видливиот сјај со голо око изнесува 8,5 m. NGC 2331 има само една позната привидна димензија, која изнесува 19'.
NGC 4557
Податоци од набљудување
Според морфолошката класификација на галаксиите, NGC 4557 е од видот *3.
NGC 2331
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 7 ч 6 м 59,8 с, а неговата деклинација, односно висината на лакот на тој агол, + 27° 15' 42".
NGC 4557
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 12 ч 35 м 49,7 с, а неговата деклинација, односно висината на лакот на тој агол, +27° 3' 14"".
NGC 2331
Други поделби
Проучување на NGC 2331 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката. Во рамките на атласот на длабокото небо, Уранометрија 2000.00, објектот припаѓа на групата означена со бројот 138; додека во Каталогот на основни ѕвезди (GSC) е групиран под бројот 1904. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1337.
NGC 4557
Други поделби
Проучување на NGC 4557 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката. Во рамките на атласот на длабокото небо, Уранометрија 2000.00, објектот припаѓа на групата означена со бројот 149; додека во Каталогот на основни ѕвезди (GSC) е групиран под бројот 1992. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 64.
Остржица (рид)
Остржица ( Spitzberg  ) е пошумен рид во југозападна Полска. Ридот има конусна форма и е изгаснат и еродиран вулкан кој бил активен во неогенскиот период. Поконкретно вулканот е вулкански врат кој бил направен од базалт. Геологијата околу ридот е составена од песочник и конгломерат од Пермска возраст. Ридот бил заштитен со природен резерват од 1962 година.
Список на национални паркови во Азербејџан
Национални паркови во Азербејџан — заштитени подрачја во надлежност на Министерството за екологија и природни ресурси. Првиот национален парк во земјата е Зангезур, основан во 2003 г. Оттогаш се создадени уште 8 паркови.
Националните паркови се определени како јавни земјишта или водни површини од особено еколошко, историско и др. значење, кои уживаат заштита од државната управа. Имаат улога да ја запазат природата во сета своја разновидност, но и да служат за образовни цели, научни и културни истражувања.
Список
Како земја на Кавказот, сместена меѓу Црното и Каспиското Море, Азербејџан изобилува со разновиден растителен и животински свет, со најголема биоразновидност во Европа и огромни природни ресурси. Особена улога во зачувувањето на оваа разновидност имаат националните паркови. Следи список на националните паркови по годината на основање и со податок за нивната површина.
Вкупната површина на сите национални паркови изнесува ха или 3,58% од државната територија.
Огради (Виниче)
Огради — археолошко наоѓалиште во скопското село Виниче. Наоѓалиштето претставува некропола на доцноантичкото време. При обработувањето на земјата, во нивата на еден жител бил откриен доцноантички гроб. Гробот бил конструиран од необработени камени плочи, а во функција на капак била употребена една надгробна плоча со димензии 135 × 100 × 20 см и со латински натпис. Во фронтонот има релјефна претстава на машка и женска биста. Споменикот се наоѓа таму каде што бил најден.
Православен богословски факултет „Св. Климент Охридски“ - Скопје
'''Православен богословски факултет „Св. Климент Охридски“''' – православен теолошки факултет на Македонската православна црква – Охридска архиепископија придружна членка на Универзитетот „Св. Кирил и Методиј“ во Скопје.
Историја
Православниот богословски факултет „Свети Климент Охридски“ во Скопје е основан во 1977 година, десет години од возобновувањето на Македонската православна црква. Тој е всушност возобновител на Светиклиментовиот универзитет од пред 1122 години како негов директен наследник. Името на Факултетот било дадено според заштитникот „Св. Климент Охридски“, аналогно на основоположникот на културно-просветниот центар во Охрид, наречен Светиклиментов универзитет. Од причини што факултетот тогаш не можел да се вклопи во високото државно школство во Република Македонија, тој егзистирал со статус под други високообразовни установи. Македонската православна црква со самото осамостојување го создала прво средното училиште – Богословијата и имала потреба од дипломирани теолози за идните архијереи, за професорите во богословијата, за свештенството во градските средини, како и свештеници за новоформираните македонски црковни општини во дијаспората. Овие потреби на црквата биле основната причина Синодот да донесе одлука за отворање на Православен богословски факултет во Скопје. Указот за прогласување на Уредбата за основање на Богословски факултет во Скопје бил објавен на 8 декември 1977 година, на денот на Свети Климент, патронот на факултетот и со тоа практично започнала да работи оваа највисока црковно-просветна институција на Македонската православна црква. Со редовна настава факултетот започнал во летниот семестар. Матичната комисија за основање на Богословскиот факултет била составена од универзитетски професори на Филозофско-историскиот факултет при Универзитетот „Св. Кирил и Методиј“ во Скопје и од Македонската академија на науките и уметностите. Главен иницијатор за отворање на факултетот и негов прв декан бил тогашниот митрополит Повардарски Гаврил, а подоцнежен трет поглавар на Македонската православна црква. Православниот богословски факултет во студиската 2008/09 година добил државна акредитација со целосно финансирање од државата. Факултетот се обврзал да работи според Европскиот кредит трансфер систем и според Болоњската декларација.